**Piedāvājumu iesniegšanas un atlases kārtība nekustamā īpašuma iegādei**

**sociālo pakalpojumu īstenošanai**

1. **Vispārīgie jautājumi**
2. Ar šo kārtību (turpmāk – kārtība) tiek noteikta nekustamā īpašuma iegādes piedāvājumu iesniegšana un atlase, kas nepieciešama sociālo pakalpojumu īstenošanai.
3. Mērķis ir nekustamā īpašuma iegāde (atsavināšana) sociālo pakalpojumu īstenošanai (turpmāk – Iegādes objekts).
4. Iegādes objekta piedāvājumu atlases organizēšanu nodrošina ar Siguldas novada pašvaldības domes lēmumu apstiprināta Piedāvājumu atlases komisija (turpmāk – komisija).
5. Lēmumu par atlases rezultātiem (uzvarētāja noteikšanu) vai par atlases izbeigšanu bez rezultātiem, vai par atlases procedūras pārtraukšanu pieņem pašvaldības dome.
6. Komisijas darbu vada komisijas priekšsēdētājs. Komisija no sava vidus nosaka, kurš nodrošinās sēžu protokolēšanu. Ja komisijas vadītājs vai kāds no komisijas locekļiem ir prombūtnē, tad viņa pienākumu komisijā pilda amatpersona, kas aizvieto prombūtnē esošo komisijas priekšsēdētāju vai locekli. Lēmumu komisija pieņem balsojot. Ja balsis sadalās vienādi – izšķirošā ir komisijas priekšsēdētāja balss.
7. Publicējamā informācija par Iegādes objektu ir norādīta iegādes objekta sludinājumā, kura saturs apstiprināts ar pašvaldības domes 2023.gada 24.augusta lēmumu. Savukārt šī kārtība publicējama pašvaldības tīmekļa vietnē [www.sigulda.lv](file:///C%3A%5CAppData%5CLocal%5CAppData%5CLocal%5CAppData%5Cwww.sigulda.lv) un izvietojama redzamā vietā pašvaldības Teritoriālās attīstības pārvaldē.
8. Piedāvājumā saņemtie fizisko personu dati tiek apstrādāti atbilstoši Eiropas Parlamenta un Padomes Regulas (ES) 2016/679 (2016. gada 27. aprīlis) “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, Fizisko personu datu apstrādes likuma un citu normatīvo aktu prasībām.
9. Personas datu apstrāde tiek veikta, lai identificētu piedāvājuma iesniedzēju un izvērtētu iesniegos piedāvājumus, apstrādājot datus pēc iespējas minimālākā apjomā, kāds ir nepieciešams, lai sasniegtu attiecīgo datu apstrādes nolūku, saskaņā ar pašvaldības noteikumiem.
10. **Piedāvājumu iesniegšana**
11. Persona, kura vēlas piedāvāt iegādei nekustamo īpašumu sociālo pakalpojumu īstenošanai (turpmāk – Pretendents), sludinājumā norādītajā termiņā iesniedz pašvaldībai Pretendenta piedāvājumu (turpmāk – piedāvājums). Piedāvājumā iekļaujama visa pieteikuma formā prasītā informācija, kā arī cita informācija, ko Pretendents uzskata par nepieciešamu sniegt pašvaldībai lēmuma pieņemšanai.
12. Piedāvājumu jāiesniedz klātienē Teritoriālās attīstības pārvaldei no 2023.gada 28.augusta līdz 2023.gada 25.septembrim plkst.13:00. Zinātnes ielā 7, Siguldā, Siguldas novadā, slēgtā aploksnē, uz kuras norādīts Pretendents un atsauce uz sludinājumu.
13. Piedāvājums jāsagatavo latviešu valodā vienā eksemplārā. Citā valodā sagatavotajiem un iesniegtajiem dokumentiem jāpievieno apliecināts tulkojums latviešu valodā.
14. Teritoriālā attīstības pārvalde reģistrē piedāvājumus to saņemšanas secībā, norādot uz aploksnes (neatverot to) saņemšanas datumu un laiku.
15. **Piedāvājumu atvēršana, izvērtēšana un pretendenta izvēle**
16. Pretendentu piedāvājumu atvēršanu komisija nodrošina 2023.gada 26.septembrī, plkst.10:00, to iesniegšanas secībā, nosaucot pretendentu, piedāvāto Iegādes objektu, piedāvājuma iesniegšanas datumu un laiku.
17. Pēc piedāvājumu atvēršanas komisija izvērtē pretendentu piedāvājumus un sniedz atzinumu pašvaldības domes Finanšu komitejai novirzīšanai izskatīšanai pašvaldības domes kārtējā sēdē par piedāvājumu atlases rezultātu apstiprināšanu un nekustamā īpašuma iegādi, saskaņā ar Sabiedrības vajadzībām nepieciešamā nekustamā īpašuma atsavināšanas likumu.
18. Izvērtējot piedāvājumus, komisija ņem vērā kārtību un nosacījumus. Komisija par uzvarētāju atzīs pretendentu ar piedāvājumu, kas visvairāk atbilst izvirzītajām prasībām (atlases kritērijiem).
19. Piecu darbdienu laikā pēc domes lēmuma pieņemšanas par piedāvājumu atlases rezultātu apstiprināšanu un nekustamā īpašuma iegādi, komisija rakstveidā informē visus pretendentus par pieņemto lēmumu.

**Pretendenta piedāvājums**

|  |  |  |
| --- | --- | --- |
| **Nr.p.k.** | **Pieprasītā informācija** | **Pretendenta sniegtā informācija** |
| 1. | Fiziskas personas vārds, uzvārds, personas kods, deklarētās dzīvesvietas adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis, juridiskas personas (arī personālsabiedrības) nosaukums (firma), reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis |   |
| 2. | Pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs |   |
| 3. | Nekustamā īpašuma adrese, kadastra numurs, platība un lietošanas mērķis, pievienojot nekustamā īpašuma atrašanās vietas aprakstu |   |
| 4. | Nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību [Ēku energoefektivitātes likuma](https://likumi.lv/ta/id/253635-eku-energoefektivitates-likums) [4. pantā](https://likumi.lv/ta/id/253635-eku-energoefektivitates-likums#p4) noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto objektu un tā atbilstību sludinājumā minētajiem kritērijiem  |   |
| 6. | Informācija par kopējām faktiskajām izmaksām iepriekšējā periodā, kas nav mazāks par 12 mēnešiem, kas saistītas ar nekustamo īpašumu, tai skaitā: |   |
| 6.1. | komunālo pakalpojumu izmaksas |  |
| 6.2. | tekošo remontdarbu izmaksas |  |
| 6.3. | Kapitālo ieguldījumu izmaksas, ja tādas ir nepieciešamas |  |
| 6.4. | nekustamā īpašuma uzturēšanas izmaksas (inženierkomunikācijas, apdrošināšana, apsardze, u.c.) |  |
| 6.5. | teritorijas uzturēšanas izmaksas |  |

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts) /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ (vārds, uzvārds)

**Sludinājumā publicējamā informācija**

**SIGULDAS NOVADA PAŠVALDĪBA[[1]](#footnote-1) VĒLAS IEGĀDĀTIES NEKUSTAMO ĪPAŠUMU SOCIĀLO PAKALPOJUMU NODROŠINĀŠANAI SIGULDAS PILSĒTĀ**

**Īpašuma atlases kritēriji:**

1. Vēlamā atrašanās vieta - attālums no pilsētas centra (autoosta, dzelzceļa stacija) nepārsniedz 3 km;
2. Telpu lielākā daļa sociālo pakalpojumu sniegšanai atrodas ēkas 1. stāvā;
3. Iespēja nodrošināt vides pieejamību, ieskaitot pacēlāju uz ēkas stāviem, sākot ar 2.stāvu, ja ēkai ir vairāk kā viens stāvs;
4. Pilsētas sabiedriskā transporta pieturas tuvums;
5. Piebraukšanas iespējas ar autotransportu;
6. Pie ēkas stāvlaukums (stāvlaukuma teritorija);
7. Teritorija bērnu laukuma izveidei un atpūtas zonas izveidei;
8. Pieejamā telpu platība no 500 m2;
9. Iespēja pielāgot telpas specializēto darbnīcu vajadzībām (plašas, ar ventilācijas nodrošināšanu/iespējām);
10. Atrašanās vieta pilsētvidē, lai izslēgtu izolācijas draudus;
11. Nodrošinātas inženiertehniskās komunikācijas (elektropieslēgums, centralizēta ūdens apgāde, kanalizācija, apkure);
12. Nožogota teritorija drošas vides radīšanai;
13. Vairāku sanitāro mezglu izveides iespēja;
14. Iespēja izveidot nodalītus pakalpojuma sniegšanas blokus. Nepieciešamo telpu skaits un iespēja pārveidot atbilstoši vajadzībām:

|  |  |  |  |
| --- | --- | --- | --- |
| Pakalpojumu bloks | Telpu skaits | Platība, m2 (minimālā) | Komentāri |
| Dienas aprūpes centra pakalpojums pilngadīgām personām ar garīga rakstura traucējumiem + specializētās darbnīcas personām ar invaliditāti | 9 telpas | 237 | Nepieciešamas 2 tualetes, ieskaitot pielāgotu cilvēkam ratiņkrēslā un dušas telpa, kurā veikt aprūpi.Tualetes, duša un gaiteņi nav ieskaitīti platībā. |
| Sociālās rehabilitācijas pakalpojums bērniem ar funkcionāliem traucējumiem vai invaliditāti | 2 telpas | 56 | Nepieciešama tualete un dušas telpa, kurā veikt aprūpi.Tualete, duša un gaiteņi nav ieskaitīti platībā. |
| Sociālā rehabilitācija un terapijas | 6 telpas | 109 | Nepieciešama tualete (pielāgota cilvēkam ratiņkrēslā).Tualete un gaiteņi nav ieskaitīti platībā. |
| Administrācija | 7 telpas | 84 | Nepieciešama tualete.Tualete un gaiteņi nav ieskaitīti platībā. |

**Piedāvājumu iesniegšanas termiņš, kas nav īsāks par 20 darba dienām:** piedāvājuma iesniegšanas termiņš no 28.08.2023. līdz 25.09.2023. plkst.13:00.

**Piedāvājuma iesniegšanas vieta:**

Siguldas novada pašvaldības Teritoriālās attīstības pārvalde, Zinātnes iela 7, Sigulda, Siguldas novads, LV-2150.

**Piedāvājumu atlases kārtība:**

Piedāvājumu iesniegšanas un atlases kārtība nekustamā īpašuma iegādei sociālo pakalpojumu īstenošanai pieejama Siguldas novada pašvaldības:

* tīmekļa vietnē [www.sigulda.lv](http://www.sigulda.lv), zem sadaļas pašvaldība/izsoles, paziņojumi/paziņojumi;
* Siguldas novada pašvaldības Teritoriālās attīstības pārvaldē Zinātnes ielā 7, Siguldas pagastā, Siguldas novadā, tā darba laikā.

Personas, kuras vēlas piedāvāt iegādei nekustamo īpašumu, sludinājumā norādītajā termiņā iesniedz Teritoriālās attīstības pārvaldei pretendenta piedāvājumu, kas aizpildīts ievērojot Siguldas pašvaldības domes apstiprināto Piedāvājumu iesniegšanas un atlases kārtību nekustamā īpašuma iegādei sociālo pakalpojumu īstenošanai.

1. *Siguldas novada pašvaldība*

*Reģ.Nr.LV90000048152*

*juridiskā adrese: Pils iela 16, Sigulda, Siguldas novads, LV-2150*

*Elektroniskā adrese: pasts@sigulda.lv*

*Kontaktpersona: Inga Zālīte, tālr.22433647, e-pasts: inga.zalite@sigulda.lv* [↑](#footnote-ref-1)